फोंडेंः फोडें तालुको बुद्दिबळ असोसिएशनाक मंगेशी हांगच्या वागेळे हायस्कुलाच्या देसाय प्रतिश्ठान हॉलांत आयोजीत केल्ले गोंय राज्य निवड चांचणी चले आनी चलयांचे अंडर-14 बुद्दिबळ सर्तींत जॉय काकोडकार आनी साईराज वेर्णेकार 6वे फेरये उपरांत उक्ते गटांत दरेकी 6 गुणानी आघाडेर आसात. चलयाच्या गटांत श्रीलक्ष्मी कामत हिणे 6 गुणाची आघाडी घेतल्या,
चलयांच्या अंडर- 14 गटांत एथन वाझ, मयुरेश देसाय आनी विव्हान बाळ्ळीकार दरेकी 5 गुणांनी 5वे सुवातेर आसात. चलयांच्या गटांत श्रेया पाटील आनी शौर्य पेडणेकार दरेकी 5. 5 गुणानी 5वे सुवातेर आसात जाल्यार श्रीवळ्ळी गांधी, वैष्णवी परब, अस्मिता राय आनी राशेल परेरा दरेकी 5. 5 गुणानी 6वे सुवातेर आसात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 